**Ţi-am spus ?**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ţi-am spus ?

Ţi-am spus că timpul se opreşte

Atunci când îmi apari în prag,

Iar vântul, adiind, şopteşte

C-ai fost vestită de un mag ?

Ţi-am spus că luna se ridică

În vârf de cer, când te zăreşte,

Să-ţi scalde-n raze umbra mică

Ce pretutindeni te-nsoţeşte ?

Ţi-am spus că-n cioc privighetoarea,

Îţi poartă zilnic cântul său

Şi că-i ascult mereu chemarea,

Gândindu-mă la glasul tău ?

Vroiam să-ţi spun acestea toate

Şi multe am mai vrut să-ţi spun,

Însă, cuvintele-s deşarte,

Iar eu, un muritor nebun

Atât de tare de iubire,

Că mut nu îmi mai vin în fire.